
Elektrijaama tee 50// 90 ja lähiala detailplaneeringu
kooskõlastamiseks esitamisest

[bookmark: _Hlk210318151]Planeerimisseaduse (edaspidi PlanS) § 133 lõike 1 kohaselt esitatakse detailplaneering kooskõlastamiseks käesoleva PlanS § 127 lõikes 1 nimetatud asutustele. Sellest tulenevalt esitame teile kooskõlastamiseks Elektrijaama tee 50, Elektrijaama tee 90 ja selle lähiala detailplaneeringu. Planeeringu materjalid on leitavad lingil.
PlanS § 133 lg 2 kohaselt, kui kooskõlastaja ei ole 30 päeva jooksul detailplaneeringu saamisest arvates kooskõlastamisest keeldunud ega ole taotlenud tähtaja pikendamist, loetakse detailplaneering kooskõlastaja poolt vaikimisi kooskõlastatuks, kui seadus ei sätesta teisiti.
PlanS § 133 lg 3 kohaselt loetakse detailplaneering kooskõlastatuks, kui kooskõlastamisel ei viidata vastuolule õigusaktiga või üldplaneeringuga.
Elektrijaama tee 50, Elektrijaama tee 90 ja selle lähiala detailplaneeringu koostamise lähtedokumendiks on Narva Linnavolikogu 26.05.2022 otsus nr 26 „Elektrijaama tee 50, Elektrijaama tee 90 ja lähiala detailplaneeringu koostamise algatamine“ ja Narva Linnavolikogu 24.11.2022 otsus nr 66 „Elektrijaama tee 50, Elektrijaama tee 90 ja lähiala detailplaneeringu keskkonnamõju strateegilise hindamise algatamata jätmine“.
Planeeringu koostamise eesmärk on kaaluda võimalusi Elektrijaama tee 50 ja Elektrijaama tee 90 kinnistutest 7 eraldiseisva krundi moodustamiseks, üldplaneeringuga määratud maakasutuse juhtotstarvete muutmiseks ja täpsustamiseks ning krundi kasutamise sihtotstarvete määramiseks, juurdepääsuteede (sh jahutusvee kanali kallaste teenindamiseks ja kanali puhastamiseks) ja tehnovõrkude lahendamiseks, ehitusõiguse määramiseks ning olemasoleva hoonestuse seadustamiseks.
Detailplaneeringu algatamise ajal kehtinud Narva linna üldplaneeringu kohaselt käsitleti Elektrijaama tee 50, Elektrijaama tee 90 ja selle lähiala detailplaneeringut üldplaneeringut muutvana. Planeeringu koostamise menetluse käigus kehtestati 29.01.2026 Narva Linnavolikogu otsusega nr 18 uus Narva linna üldplaneering 2035+, mille kohaselt vastab detailplaneeringu lahendus üldplaneeringuga määratud maakasutus- ja ruumilise arengu põhimõtetele. Seega edaspidi menetletakse detailplaneeringut kehtiva Narva linna üldplaneeringu 2035+ kohasena.

